CELEX: 62007CN0533
Language: hu
Date: 2007-11-29 00:00:00
Title: C-533/07. sz. ügy: Az Oberster Gerichtshof (Ausztria) által 2007. november 29-én benyújtott előzetes döntéshozatal iránti kérelem – Falco Privatstiftung és Thomas Rabitsch kontra Gisela Weller-Lindhorst

9.2.2008   
            
            
               HU
            
            
               Az Európai Unió Hivatalos Lapja
            
            
               C 37/15
            
         Az Oberster Gerichtshof (Ausztria) által 2007. november 29-én benyújtott előzetes döntéshozatal iránti kérelem – Falco Privatstiftung és Thomas Rabitsch kontra Gisela Weller-Lindhorst
   (C-533/07. sz. ügy)
   (2008/C 37/20)
   Az eljárás nyelve: német
   A kérdést előterjesztő bíróság
   Oberster Gerichtshof (Ausztria)
   Az alapeljárás felei
   
      Felperes: Falco Privatstiftung, Thomas Rabitsch
   
      Alperes: Gisela Weller-Lindhorst
   Az előzetes döntéshozatalra előterjesztett kérdések
   
               1.
            
            
               A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (1) (Brüsszel I. rendelet) 5. cikke 1. pontjának b) alpontja értelemében vett „szolgáltatásnyújtásra” irányulónak kell-e tekinteni azt a szerződést, amellyel a szellemi tulajdonjog jogosultja a másik szerződő fél részére e jog felhasználási jogát biztosítja (licenciaszerződés)?
            
         
               2.
            
            
               Az első kérdésre adott igenlő válasz esetén:
               
                           2.1.
                        
                        
                           A szolgáltatást a tagállam minden olyan helyén nyújtják, ahol a jog szerződés szerinti felhasználása engedélyezett és ténylegesen meg is valósul?
                        
                     
                           2.2.
                        
                        
                           Vagy a szolgáltatást a licenciajogosult lakóhelyén, illetve központi ügyvezetésének helyén nyújtják?
                        
                     
                           2.3.
                        
                        
                           A 2.1. vagy 2.2. kérdésre adott igenlő válasz esetén joghatósággal rendelkező bíróság a jog más tagállamban vagy harmadik államban történő felhasználásából eredő licencdíjakról is jogosult-e dönteni?
                        
                     
         
               3.
            
            
               Az első vagy a 2.1. és a 2.2. kérdésre adott nemleges válasz esetén: a licencdíj fizetéséhez kapcsolódó, a Brüsszel I. rendelet 5. cikke 1. pontjának a) és c) pontja szerinti joghatóságot továbbra is az Európai Közösségek Bíróságának a polgári és kereskedelmi ügyekben a joghatóságról és a határozatok végrehajtásáról szóló 1968. szeptember 27-i egyezmény (Brüsszeli Egyezmény) 5. cikke 1. pontjához fűződő ítélkezési gyakorlatából eredő elvek alapján kell-e megítélni?
            
         
      (1)  HL L 12., 1. o.; magyar nyelvű különkiadás 19. fejezet, 4. kötet, 42. o.